ໃນວັນທີ 6 ຕຸລາ 2017 ນີ້, ວກ ໄດ້ຈັດຕັ້ງສະເຫຼີມສະຫຼອງ- ໂຄສະນາປາຖະກະຖາວັນຄູ ແຫ່ງຊາດ 7 ຕຸລາ 2017 ຄົບ ຮອບ 23 ປີ ຂຶ້ນ ໂດຍການເປັນ ປະທານຂອງທ່ານພົນຈັດຕະວາ ບຸນຈັນ ລາດສະວົງ ກຳມະການ ຄະນະພັກກະຊວງປ້ອງກັນປະ ເທດ ຫົວໜ້າການທະຫານ ວກ ເຊິ່ງມີຄະນະພັກ,ຄະນະອຳນວຍ ການ, ຄະນະຫ້ອງ , ຄະນະວິຊາ ຄູ, ພະແນກການ, ກອງພັນ, ຕະ ຫຼອດຮອດນັກຮຽນ-ນັກສຶກສາທຸກລະບົບເຂົ້າຮ່ວມຢ່າງພ້ອມ ພຽງ.
ໃນພິທີ ພັນໂທ ປ.ອ ສັນຕິສຸກ ກາງພູວົງ ຮອງຫ້ອງການເມືອງ ວກ ໄດ້ຂຶ້ນເລົ່າຫວນຄືນມູນເຊື້ອ ຄວາມເປັນມາຂອງວັນຄູແຫ່ງ ຊາດ ແລະ ຄວາມໝາຍ, ຄວາມ ສຳຄັນຂອງວັນດັ່ງກ່າວ, ເຊິ່ງ ມວນມະນຸດໄດ້ມີການພັດທະນາ ຕົນເອງໃຫ້ກ້າວຂຶ້ນຢ່າງບໍ່ຢຸດ ຢັ້ງໃນຂະບວນວິວັດທະນາການ, ຄູໝາຍເຖິງຜູ້ທີ່ມີຄວາມຮູ້ປະສົບ ການ ເຊິ່ງສາມາດນຳໄປຖ່າຍ ທອດຄວາມຮູ້ ແລະ ປະສົບການ ໄປສູ້ຜູ້ອື່ນໆຮູບການນີ້ເອີ້ນວ່າ ການສອນແລະ ການຮຽນ, ການ ຈັດຕັ້ງໃຫ້ມີວັນຄູແຫ່ງຊາດແມ່ນ ໃຫ້ພົນລະເມືອງລາວທຸກເຜົ່າ ໄດ້ທົບທວນຂະບວນວິວັດ ທະນາ ການແຫ່ງຊີວິດທີ່ໄດ້ເຄື່ອນ ໄຫວສຶກສາຮໍ່າຮຽນຈົນມາເຖິງ ປັດຈຸບັນໄດ້ຮັບການຖ່າຍທອດ ຄວາມຮູ້ຫຍັງແດ່ຈາກຄູ-ອາ ຈານ ເປັນຕົ້ນແມ່ນປະຫວັດຂອງ ນາຍຄູຄຳ ເຊິ່ງພາຍຫຼັງໄດ້ຮຽນ ຈົບ ປ 6 ແລ້ວໄດ້ເຂົ້າເຝິກອົບ ຮົມຄູເປັນຄູຜູ້ທຳອິດຂອງຄົນ ລາວ ເຊິ່ງເລີ່ມເປັນຄູໃນວັນທີ 7 ຕຸລາ ປີ 1907 ນອກຈາກເຮັດ ໜ້າທີ່ການສິດສອນແລ້ວ ຄູຄຳ ຍັງໄດ້ເຂົ້າຮ່ວມຂະບວນການນຳ ພາປະຊາຊົນລາວລຸກຂຶ້ນຕໍ່ສູ້ ຕ້ານການຮຸກຮານຂອງພວກລ່າ ເມືອງຂຶ້ນ. ການຈັດຕັ້ງໃຫ້ມີວັນ ຄູແຫ່ງຊາດ ເປັນການສະແດງ ເຖິງຄວາມກະຕັນຍູ້ຮູ້ບຸນຄຸນ ເປັນການເຊີດຊູກຽດສັກສີຖານະ ບົດບາດຂອງຄູ, ວັນຄູແຫ່ງຊາດ ຍັງເປັນອີກລຸ້ນໜຶ່ງທີ່ສຳຄັນໃນ ປະຫວັດສາດຂອງຊາດຄູບໍ່ພຽງ ແຕ່ປະກອບສ່ວນເຂົ້າໃນວຽກ ງານສຶກສາອົບຮົມເທົ່ານັ້ນ, ຍັງ ໄດ້ເຂົ້າຮ່ວມພາລະກິດແຫ່ງການ ຕໍ່ສູ້ເພື່ອຄວາມເປັນເອກະລາດ ການປົກປັກຮັກສາ ແລະ ສ້າງ ສາພັດທະນາປະເທດຊາດນອກ ນັ້ນຍັງໄດ້ຍົກໃຫ້ເຫັນຜົນສຳເລັດ ຂອງການສຶກສາຕະຫຼອດ 23 ປີ ແຕ່ປີ 1994-2017 ແລະ ເອົາ ໃຈໃສ່ເສີມຂະຫຍາຍມູນເຊື້ອວັນ ຄູແຫ່ງຊາດເຂົ້າໃນການຈັດຕັ້ງ ປະຕິບັດວຽກງານໃນໄລຍະ ຜ່ານມາ ຢູ່ ວກ ໄດ້ມີການຍົກລະ ດັບຂອງຄູຢູ່ຕະຫຼອດເວລາ ເຊິ່ງ ມັນສະແດງອອກຄື: ດ້ານຈຳ ນວນຄູ-ອາຈານ ແລະ ວຸດທິ ການສຶກສາປະລິນຍາເອກມີ 4 ສະຫາຍ, ປະລິນຍາໂທ 16 ສະຫາຍ, ປະລິນຍາຕີ 273 ສະ ຫາຍ, ຊັ້ນສູງ 60 ສະຫາຍ, ຊັ້ນ ກາງ 68 ສະຫາຍ, ຊັ້ນຕົ້ນ 33 ສະຫາຍ, ຄູສອນດີ-ສອນເກັ່ງມີ 16 ສະຫາຍ, ສອນເກັ່ງ 9 ສະ ຫາຍ, ສອນດີ 7 ສະຫາຍ, ກົມ ກອງດີເດັ່ນ 11 ກົມກອງ. ໃນຕອນທ້າຍຍັງໄດ້ມອບຂອງ ຂວັນ ແລະ ໃບຍ້ອງຍໍໃຫ້ແກ່ຄູ ສອນດີ-ສອນເກັ່ງ 16 ສະຫາຍ, 11 ກົມກອງນຳອີກ.
ໃນໂອກາດດຽວກັນນີ້ເນື່ອງ ໃນໂອກາດສະເຫຼີມສະ ຫຼອງວັນຄູແຫ່ງຊາດຄົບຮອບ 23 ປີ ( 7 ຕຸລາ 1994-7ຕຸລາ 2017 ) ວັນທີ 4-5 ຕຸລາ 2017 ນີ້, ຢູ່ທີ່ສະໂມສອນ ວກ ຍັງໄດ້ຈັດງານແຂ່ງຂັນກີລານັກ ຮ້ອງສຽງດີ-ໝໍລຳສຽງມ່ວນ ຂອງໜ່ວຍສິລະປະ-ວັນນະຄະດີ ສະໝັກຫຼີ້ນ ວ.ກ ຂຶ້ນໂດຍການ ເປັນກຽດເຂົ້າຮ່ວມຂອງທ່ານ ພົນຈັດຕະວາ ບຸນຈັນ ລາດຊະ ວົງ ຫົວໜ້າການະທຫານ ພ້ອມ ດ້ວຍຄະນະພັກ-ຄະນະອຳນວຍ ການມີ 5 ຫ້ອງການຕະຫຼອດ ຮອດພະນັກງານແລະນັກຮົບ ນັກສຶກສາເຂົ້າຮ່ວມຢ່າງຫຼວງ ຫຼາຍ, ເຊິ່ງລາຍການທີ່ນຳມາສະ ແດງ ແຂ່ງຂັນໃນຄັ້ງນີ້ມີ 34 ລາຍ ການຄື: ບົດຟ້ອນ 4 ລາຍການ, ຂັບ-ລຳ 4 ລາຍການ. ຮ້ອງເພງ ດ່ຽວຍິງ-ຊາຍ 14 ລາຍການ, ຮ້ອງເພງລວມໝູ່ຍິງ-ຊາຍ 6 ລາຍການ. ເຊິ່ງເນື້ອໃນລາຍ ການສະແດງຕ່າງໆລ້ວນແຕ່ ສ່ອງແສງໃຫ້ເຫັນມູນເຊື້ອການຕໍ່ ສູ້ກູ້ຊາດ ແລະ ເຕີບໃຫຍ່ຂະ ຫຍາຍຕົວຂອງກອງທັບປະຊາ ຊົນລາວ ແລະ ວັດທະນະທຳຮີດ ຄອງປະເພນີອັນດີງາມຂອງ ຊາດລາວ ທັງເປັນການສ່ອງ ແສງໃຫ້ເຫັນຊີວິດການເຄື່ອນ ໄຫວຂອງນາຍຄູຄຳ ແລະ ຮ່ຳ ຮຽນເອົາຄຸນສົມບັດສິນທຳປະຕິ ວັດຂອງທ່ານຜູ້ນຳທີ່ແສນເຄົາ ລົບຮັກຂອງປວງຊົນລາວທັງ ຊາດຕະຫຼອດໄລຍະຜ່ານມາ. ຜ່ານການສະແດງປະເພດຮ້ອງ ເພງດ່ຽວຊະນະເລີດໄດ້ແກ່ກອງ ພັນທີ 1 , ຮ້ອງເພງລວມໝູ່ຍິງ- ຊາຍຊະນະເລີດໄດ້ແກ່ຫ້ອງ ການເມືອງ, ປະເພດບົດຟ້ອນ ລວມໝູ່ຍິງ ຊະນະເລີດໄດ້ແກ່ ຫ້ອງການ ວກ. ສ່ວນຂັບ-ລຳຊະ ນະເລີດໄດ້ແກ່ຫ້ອງການ ວກ ແລະ ບານສົ່ງ ອາວຸໂສ ຊະນະ ເລີດໄດ້ແກ່ກອງພັນທີ 6 , ບານ ສົ່ງຍິງ ທີມຫ້ອງການ ວກ, ບານ ສົ່ງຊາວໜຸ່ມກອງພັນທີ 5 , ກະຕໍ້ ກອງພັນທີ 5 ,ເປຕັງ ປະສົມທີມ ຫ້ອງການເມືອງ ແລະ ບານເຕະ ຊາວໜຸ່ມກອງພັນທີ 3, ໂດຍໃຫ້ ກຽດກ່າວມອບຂອງຂວັນປະເພດກີລາ-ສີລະປະວັນນະຄະດີ ຈາກຄະນະພັກຄະນະບັນຊາ ຕາມລຳດັບ.
+ ໂດຍ: ຈູມມາລີ ລໍວັນໄຊ, ພາບ-ຂ່າວ ວັນນະເລດ